Офицер

Офицер е член на воените сили или на друга униформирана служба (на пример, полиција) кој има наредбодавна положба.

Застапеност
Процентуалното учество на офицерите во воените сили е различно од земја до земја. На пример, во 2013 година, офицерите учествувале со 17% во британските воени сили и 13,7% во француската армија. Во 2012 година, 18% од германските воени сили биле офицери и 17,2% од воените сили на САД.

Меѓутоа, во минатото, офицерите биле значително помалубројни. Така, за време на Првата светска војна, помалку од 5% од британските воени сили биле офицери. На почетокот на XX век, само шпанската армија имала големо учество на офицерите од 12,5%.

Офицерски чинови

Офицерите како тема во уметноста и во популарната култура
Офицерите како тема во книжевноста
 „Генерал“ — расказ на јапонскиот писател Рјуносуке Акутагава од 1922 година.„General“, во: Riunosuke Akutagava, Rašomon. Beograd: Plavi krug; Zemun: Neven, 2003, стр. 159-166.
 „Во сеќавање на мајорот Роберт Грегори“ (англиски: In Memory of Major Robert Gregory) — песна на ирскиот поет Вилијам Батлер Јејтс.Viljem Batler Jejts, Kula. Beograd: Beogradski izdavačko-grafički zavod, 1978, стр. 92-96.
 „Адмирал“ — песна на македонскиот писател Славко Јаневски.Славко Јаневски, Како така? Зошто така? Сè да знае светов сакал! (Песните за деца). Скопје: Темплум, 2014, стр. 75.
  „Генералот на мртвата војска“ — роман на албанскиот писател Исмаил Кадаре.
 „Генерал во библиотеката“ (италијански: Un generale in biblioteca) - расказ на италијанскиот писател Итало Калвино.Italo Kalvino, Pre nego što kažeš „halo“. Beograd: Rad, 2001, стр. 41-46.
 „На полковникот нема кој да му пишува“ — новела на колумбискиот писател Габриел Гарсија Маркес од 1961 година.Gabrijel Garsija Markes, Pukovniku nema ko da piše. Beograd: Sezam Book, 2012.
 „Поручникот Смит“ — поема на рускиот поет Борис Пастернак од 1926 година.Миливоје Јовановић, „Песник Борис Пастернак“, во: Борис Леонидович Пастернак, Песме и поеме. Нови Сад: Orpheus, 2011, стр. IV.

Офицерите како тема во филмот
 „Офицер и џентлмен“ — американски филм од 1982 година, во режија на Тејлор Хекфорд.IMDb, An Officer and a Gentleman (1982) (пристапено на 4.3.2018)
 „Полковникот Редл“ — филм на режисерот Иштван Сабо (István Szabó) од 1985 година.Pukovnik Redl, mađarsko-njemačko-austrijski film (пристапено на 23.11.2024)
 „Офицерот со роза“ — југословенски филм од 1987 година, во режија на Дејан Шорак.IMDb, Oficir s ruzom (1987) (пристапено на 4.3.2018)

Офицерите како тема во музиката
 „Храбриот капетан“ (англиски: Brave Captain) — песна на американската рок-група fIREHOSE од 1986 година.Discogs, fIREHOSE – Ragin', Full-On (пристапено на 4.12.2021)

 Наводи 

Категорија:Вооружени сили